આ લોકોને.. ઓટલો ભલો ને પંચાત ભલી. આખો દિવસ એના હિડન કેમેરા આપણા ઉપર લાગેલા જ હોય! તમે, પેટી – પટારા – પાર્સલ – પડીકાં – સૂટકેસ – બાસ્કેટ – એર બેગ – બોલ બેટ – વોટર બેગ વગેરે બધ્ધું બહાર કાઢીને, ઘરને તાળું મારતાં હોય એટલે તરત પૂછે, “બહારગામ જાઓ છો?” ના. આ બધો સરસામાન લઈને ફેમિલી સાથે પાન ખાવા જઈએ છીએ.. કદાચ આવું કહેવાનું મન થાય તો, બોલવું નહીં, ગળી જવાનું! કારણ… આવું તો રોજનું લાગ્યું ને બોસ. આ તો કુદરતી સેટિંગ કહેવાય. એનાથી ગમે એટલો છટકવાનો પ્રયાસ કરો ને પણ એ તમને સામો મળે જ મળે!